An fara bude filayen jiragen sama a kasashen Afirka | Siyasa | DW | 29.06.2020
An fara bude filayen jiragen sama a kasashen Afirka
Afirka: An dage dokar hana zirga-zirga
Liberia ta zama kasa ta farko a yammacin Afrika da ta bude filin jiragen samanta bayan da a baya ka rufe shi sakamakin annobar coronavirus.
Fasinjoji da ma’aikata na ta zirga-zirga a filin jirgin saman kasa da kasa a Liberia sanye da takunkumi, a gefe guda kuma an samar da wuraren wanke hannu da dama a kofofin shiga da fita, kazalika aka tilasta bada tazara tsakanin mutane don dakile yaduwar cutar covid-19.
Kasar Liberia dai ta bude filin jiragen saman nata ne watanni uku bayan kulle shi saboda annobar corona, matakin da ake ganin zai rage radadi ga yankin yammacin Afirka. Matafiya irinsu Regina Benson na shaukin yin balaguro bayan daukar tsawon lokaci tsugunne wuri daya.
“Ni ‘yar kasuwa ce kuma yau ya kasance ranar zagayowar haihuwata, zan je Amsterdam don yin bikin wannan rana tare da yarana. Na sami sa’ida kuma ina farin ciki wannan filin jirgen na bin dukkanin ka’idoji, don haka ina tunanin ban da wata fargaba ta yin balaguron yau."
Jirgin Beijium
Dakatar da tashin jirage ba ga fasinjoji kadai ta shafa ba har ga ma‘aikatan filin jiragen, dawowa bakin aiki bayan shafe tsawon lokaci a gida abun farin ciki ne gare su, sai dai matakan kare kai abu ne mai mahimmaci ga lafiyarsu.
Rose Budy Freeman dake zama mataimakiyar manajan sashin siyar da tikiti.
"Mutane na yawan kira tare da tambayar yaushe zamu koma aiki? Sai nai duk da murnar dawowa aiki amma akwai tsoro. Tsoron shi ne ba mu san mai dauke da kwayar cutar ba.“
Matakin bude filin jirgin saman dai ya haifar da tafka babbar muhawa a tsakanin kamfanonin jiragen saman da su yi jigilar fasinjoji don dakile yaduwarta cutar ko kuma mayar da hannun agogo baya. Babban Manajan Filin jirgin saman na Robert, Bishop J. Allan Klayee ya ce sun tattauna da kamfanonin jiragen sama don tabbatar da lafiyar fasinjoji.
Filin jirgin sama a Dakar, Senegal
“Akwai matakai da dama da aka dauka saboda yadda muke tafiyar da lamura, ba zai kasance kamar da ba. Muna aiki da kamfanonin jiragen sama, sun fada mana abun da za su iya muma mun kawo namu sai muka hada muka samar da dokoki daya, mafi mahimmaci da muka dauka su ne tilasta wanke hannuwa da sanya takunkumin fuska, auna dumin jiki da kuma bada tazara a tsakanin juna wanda suke da mahimmanci.“
Kamfanin jirgin kasar Brussels shi ne jirgin da zai fara sauka da misalin karfe 8 na daren litinin din nan. Matafiya da dama ne ke sa ran bin wasu jiragen a kwanaki kadan masu zuwa. Sai dai akwai fargabar cewar bude filin jiragen da kasar Liberia ta yi ka iya zama babbar barazana na karuwar adadin masu dauke da cutar corona a kasar.
Rahoton bude filin jirgin saman Liberiya
Rahoton yunkurin bude sufurin sama a Najeriya
Kwanan wata 29.06.2020
Mawallafi Fauziyya Dauda (ZMA)
Muhimman kalmomi Liberia, Afrika, Najeriya, Afrika ta Yamma
Permalink https://p.dw.com/p/3eWAW
Daliban Najeriya za su yi jarrabawar WAEC 29.07.2020
A Najeriya ana mayar da martani a kan amincewar da gwamnatin kasar ta yi a bude makarantun sakandare daga ranar hudu ga watan Agusta mai zuwa.
Sabuwar tawagar ECOWAS a Mali domin sulhu 24.07.2020
Halin rikicin da kasar Mali ke ciki, na ci gaba da daukar hankulan kasashen duniya da ke kai kawo wajen neman samun mafita, ta baya-bayan nan ita ce kungiyar ECOWAS ko CEDEAO.
COVID-19: Najeriya ta ki maganin Madagaska 03.07.2020
Gwamnatin Najeriya ta bayyana cewa maganin cutar COVID-19 da Madagaska ta ba ta, ba komai ba ne illa sinadarin maganin zazzabin cizon sauro, a dangane da haka ba za ta yi aiki da shi ba.